Ancene ora kabeh wong iku jijik nag delok sing jenenge tumpukan sampah, soale yo ono wong sing uripe teko tumpukan sampah sing akhire diolah dadi barang sing manfaat. Nah terus opo sing garai wong iku jijik nag delok tumpukan sampah sing ono nang pinggir-pinggir dalan utowo nang ngarepe omah? Sing garai iku maeng biasane yo bosoke sampah sing marakno set ambek sing marakno ambe ora enak sing iso dadekno weteng loro kanggo wong sing ngambu ambu iku maeng. Terus kadang kan ono sete, iku sing marakno wong iku nyabe ambek gilamen sing kelingan terus nag mangan ambek nag lapo-lapo. Yo iku salah sijine perkoro sing marakno wong jijik ambek sing jenenge sampah.


Pengalaman paling nyeneng pas cilik kui pas aku dijak dolan neng delok akurium sing gede. Aku dijak neng Sea World, Ancol Kui pas aku lagi seneng-senenge karo donyo ngisor laut. Aku seneng kehidupan di laut kui mergo nonton film Finding Nemo. Mergo delok film kui uga, pas umur sak mono aku duwe cita-cita dadi penyelam. Neng Sea World kui aku iso delok iwak hiu sing koyo ono ning film Finding Nemo. Aku uga iso liwat neng lorong akuarium sing digawe seko koco. Aku dadi iso ngeroso ono neng jero banyu, renang bareng karo iwak-iwak laut, senadyan pas kui ora ngerti carane renang.


Koncoku iku mesti gelek ngandani akuh nag nang panggonan sing umum ben ora sampek salah mlebu jeding. Sak liyane iku ben ora sampek isin polahe keleru mlebu jeding. Nah ben ora salah mlebu toilet koncoku iku ngandani nag sak durunge mlebu iku deloken disek tulisane nang lawange utowo tembok sing ono nang pinggire iku maeng. Polahe biasane digeleh nang pinggir tembok tondoe iki maeng. Terus ojo sampek salah mlebu ben ora dadekno isin nag pas metu teko jeding. Maringunu nag wes kadung keleru yo wes kudu iso ngempet isin masio iku diwasi wong akeh yo kudu iso betahno. Soale nag wes kadung isin yo biasane bakal ilang dewe isine.


Swasana ning pesawat saiki lagi tegang banget. Ana penumpang sing ngamuk ning pramugarine amarga panganane nublek ana jng klambine dee. Wong sing ana ing pesawat padha keweden amarga wong sing ngamuk iki swarane gedhe banget, dheweke uga meh ngaplok pramugarine nanging dipisah karo wong liya lan pramugari liyane. Bahkan pramugarine nganti disiram balik karo wong iku. Padahal pramugarine wis njaluk sepura marang wong iku nanging wonge isih ora trima amarga jarene klambine iki klambi apik sing angel diumbah nalika ketumplekan ngombe. Nganti nangis pramugarine njaluk sepura ning wonge iku lan akhire wonge mandeg ora ngamuk-ngamuk maneh. Pesawat balik tenang maneh.


Nag jareku dadi saksi polahe kecelakaan iku yo ora perlu wedi, wong ora dadi sing kecelakaan ae kok. Yo cukup diomongno opo sing didelok ae ben ora dadekno perkoro anyar sing iso mloro awak. Nag ancene wong iku maeng jujur oleh ngomong yo mesti bakal anteng terus yo ora bakal wedi. Tapi biasane wong iku mesti keweden disiki polahe didadekno saksi sing ancene dikongkon jawab ambek jelasno lapooh iku iso kedaden terus critone iku maeng kok ngono maeng piye. Nah pertanyaan-pertanyaan sing akehe pol iku maeng yo termasuk sing garai wong wedi. Dadi nag ancene pengen wong sing dadi saksi iku ora wedi yo cukup ditakoni sak wajare ae. Ora atek sing aneh-aneh.


Isuk kuwi omahe Pak Bardi keprungu ribut banget. Ibu lagi nyepakake sarapan ana pawon. Pak Bardi lagi ngresiki sawang ana teras ngarepan. Dita, anak wedoke katon upyeg kawit mau sajak kelangan barang kang wigati. “Ibuk pirsa topi sekolahku ora?” pitakone Dita mbengok marang ibune. “Ora” wangsulane ibune cekak. “Bapak pirsa topi sekolahku boten?” pitakone Dita karo mloya-malyu sajak kesusu. “Ora, Nok” wangsulane Bapak. Dita nerusake anggone golek topi karo nggerundel. “Nggoleki barang kuwi sing sabar Nok, orasah nganggo nesu” ngendikane bapak. “Luwih becik yen sing tumandang kuwi tangane, ora lambene, murih cepet mundhak ketemu” tambahane Ibu. Dita banjur ngeling-eling ana ngendi dheweke ndeleh topine mau, sawise ngeningake, dheweke ngangkat tas ransele, bener wae topine ana ngisor tas mau. Atine bungah banget, Lah bener kandhane Bapak lan Ibu yen goleki barang kuwi kudu sareh lan sabar, ora kemrungsung apamaneh nganggo nesu.


Dino iki aku kepekso nang Bank mergo duit sing tak transfer wingi gak melbu rekeninge koncoku mergo gangguan sistem. Kesalahanku adalah aku teko nang Bank pas dino Senin, sing tandane Bank lagi rame-ramene. Akhire gelem gak gelem kudu ngantri CS sing akeh banget. Mbari ngenteni sampe telung jam dewe, akhire wayahku dilayani. Pas ditakoni kendalane opo, aku jelasno opo onone ae. Mulai deh ditangani. Awale dijaluk KTP karo buku tabungan, langsung tak keki. Pas wes difotokopi, dibalekno nang aku maneh. Terus mbak CS e sek leren wara wiri mboh lapo. Pas mbalik, KTP karo buku tabunganku dijaluk maneh, dan tak kekno maneh. Gak suwe, dibalekno maneh. Terus tengah-tengah ngutak ngatik computer, KTP karo buku tabunganku dijaluk maneh. Akhire aku langsung nyentak, “Nyoh, gowoen sek mbak, tuntasno disik kabeh baru dibalekno!” dan mbak CS e mek njaluk sepuro ala kadare. Wes emosi mergo antrian dowo, saiki ditambah emosi mergo mbak CS e gak jelas.


Roso seneng nag dideskripsekno iku iso dadi macem-macem. Opo maneh nag roso seneng polahe siji perkoro koyok seneng pas diterimo nag perguruan tinggi. Roso seneng sing koyok nginiki yoiku roso seneng sing teko utowo metu polahe perkoro liyane, sing dimaksud nag kene perkoro liyane yaiku ketrimo nag perguruan tinggi iku maeng sing dadi perkoro sing ngetokno roso senenge nang ati. Lah roso seneng iku dewe yo iso wae metu polahe perkoro-perkoro liyane sing iso dadekno ati iki seneng ora siji perkoro koyok maeng tok. Nag perkoro maeng kan ancene ono usaha sing teko wonge gawe mujudno roso seneng maeng yaiku melok ujiane utowo sinau sing mempeng. Tapi yo ono sing polahe delok opo-opo sing iso dadekno seneng koyok film lawakan.


Kulkas bersama ning njero kos kuwi salah sawijining fasilitas sing kudune disukuri amarga ora kabeh kos nduwe fasilitas kuwi. Nanging akeh sing ora paham piye carane njaga fasilitas kulkas lan marai wong akeh mangkel amarga sak penake dhewe mangan lan ngombe sing dudu barange. Kebiasaan iki pancen ngerugikake kamggo wong liya. Salah sawijining cara sing bisa dilakoni ben ora dijupuk yaiku njenengi ning kotak utawa botol sing ana ning kulkas ben ora dijupuk wong liya. Nanging ya isih ana sing kelangan. Kamangka, ayo duwe kesadaran dewe kanggo njaga keamanan barang lan kudu ngerti yen njupuk panganan utawa ombenan wong kuwi ora apik lan bisa marai musuhan.


Pas aku dolanan nang mol nang salah sijine kota Pahlawan, ono salah sijine SPG sing plek ketiplek ambek koncoku. Mari ngunu koncoku sing nang pinggirku maeng ngerti, akhire deke iku nyeluk SPG iku maeng, Tapi pas SPGne maeng mrono, tibake dudu. Nah koncoku wes kadung isen tapi iso bangkel polage deke SPG. Nah oleh ngeles maeng iku pawatan takok-takok produke maeng ono opo wae. Pas wes mari ambek wonge mereh bocahe guyu ngakak soale salah wong. Jarene "slamet aku iso bangkel". Tapi ancene nag salah oleh nyelok uwong iku ancene ngisin-ngisini. Opo maneh iku nag kedaden nang panggonan umum koyok iku maeng, yo tambah isine megilan.


Wingi nane pas aku dolan nang dalah sijine kota wisata nang Jawa Timur, aku liwati panggonan sing ancene rodok sepi ambek kendaraan sing gede- gede mergo aku pengen nyantai ben enak iso ngerasakno perjalanane. Tapi pas tutuk enggon sing rodok ado teko deso, tibake uwakeh pondokan sampah sing garai aku sampek gedek-gedek mergo delok sampah sing sampek bosok maeng. Nah sing garai aku sampek gedek ambek gilo iku ambune sing ora karoan terus ono sing pateng blotrok maeng mangkane aku nag perok sampah sing wes mondok ora karoan mesti jemberi megilan ambek getinge pol polahe ngunuku maeng. Sak liyane iku kadang iso dadekno penyakit barang.


Roso seneng sing metu nang menungso iku asline wes biasa ae ono nang jero atine menungso. Opo maneh kanggo mujudno menungso onoh sing aneh-aneh kelakoane, ono sing berok-berok, ono sing mencolot, ono sing ngangkat tangane ambek liyan-liyane. Roso seneng polahe nemokno barang sing digoleki iku roso sing dirasakano menungso polahe barang utowo perkoro. Roso iki asline kedaden songko perkoro utowo emosi sing apik mangkane iso dadekno roso seneng nang atine menungso. Dadi menungso sing iso ngerasakno roso iku maeng biasane ngerasakno roso seneng sing megilan. Mangkane kadang gawe mujudno utowo nyudohno roso seneng maeng wong iku tingkae aneh-aneh karek watake wong iku maeng.


Neng daerah Indonesia, arep neng endi wae, kui potensi kedadean lindu kui duwur banget. Mergo negoro iki pancen ono neng pertemuan akeh lempengan. Supoyo awak dhewe ora wedi lan ati ayem, sak ben ono lindu kui, ono beberapa hal sing iso awak dhewe lakoke lan gateke. Sing kesiji, awak dhewe ojo ngasi panik. Panik kui malah sing luwih nyilakani timabange lindune kui dhewe. Sing keloro, awak dhewe iso ndelik neng ngisor mejo. Tujuane yen ono atep sing tibo, ora langsung nibani awak dhewe. Sing ketelu, awak dhewe iso metu neng lapangan sing kosong. Yen ora ono mejo lan ora iso metu, awak dhewe iso ngadek neng samping tembok.


Suasana rumah sakit pas iku lagi mencekam banget. Kabeh keluargaku lagi ngumpul ndek ngarep salah siji ruang rawat panggon budeku dirawat. Kondisine moro-moro kritis dan saiki lagi ditangani dokter. Awale kate digowo nang UGD, cuma bojone gak ngoleni dan njaluk tetep nang kamar ae. Akhire disetujui. Aku ambek dulur-dulurku mek isok dungo pas ngenteni nang njobo. Mboh opo’o doktere suwe banget nangani budeku sampe aku dadi wedi dewe. Pas doktere metu, beliau mek isok ambekan gede marai aku tambah wedi. Pas krungu pakdeku nangis gero-gero, awak dewe langsung mak dheg. Terus pas doktere ngomong nek budeku wes gak isok diselametno, aku langsung nuangis kenceng saking sedihe. Budeku iku wes dadi ibu keduaku, dan eroh beliau meninggal iku marakno aku suedih nemen.


Akhir-akhir iki prank iku ancen luwe cenderung nang hal-hal sing negatif. Padahal, prank sing sek dalam batas aman iku isok menghibur banget bah gawe pelaku sampe korbane sisan. Salah sijine iku ngeprank mobil mogok. Guduk mobil temenan, tapi mobil-mobilan sing onok nang game. Dadi carane awakmu dolen game tentang mobil mobilan nang hp, terus pas mobil iku mogok, screenshot en hpmu. Terus cepet-cepet ngechat arek sing bakal dadi korban prankmu. Usahakno cara ngechat mu iku sing nggopohi ben isok marakno panik. Terus nek korban wes ketok panik, baru kirim gambar mobil mogok nang game iku mau. Siap siap ae bakal dipisuhi karo korban, tapi setidake awakmu isok marakno korban iku ngguyu. Nek wes ngono, berarti prank iku berhasil.


Akeh cah wedhok sing ora perhatian karo pergaulane kanthi ngelakoni pergaulan bebas lan seks tanpa pengaman sing bisa marai penyakit seksual uga kelairan sing ora diarepake. Biyasane, bocah sing meteng ora dikarepake iki bingung lang ora ngerti amarga ora ngerti tandane apa wae. Kamangka, sing perlu dipahami saka kasus isi yaiku kaping pisan, aja gampang percaya marang wong kang seneng mbujuk lan seneng ngapusi ben bisa ngerasakake seks bebas. Kaping pindho, yen nganut agama kudu sing kuat. Kaping telu yaiku ngerti wates ning pergaulan ben ora bablas lan nyusahake wong tuwa. Kaping papat, yaiku aja nyoba barang sing ora dikenal amarga penasaran lan ora duwe ilmune.


Nek awakmu kate presentasi utowo ditunjuk gawe nyampaino materi nang ngarep wong akeh, opo sing bakal mbok lakoni? Sing jelas awakmu kudu persiapan ket suwe ben awakmu gak sampe ngalami demam panggung pas hari-H. Onok pirang langkah sing isok mbok lakoni. Siji, siapno materi sing detail. Iki persiapan sing paling penting, ben awakmu isok luwe lancar nyampaino materimu dan gak saklek ambek teks tok. Loro, lakoni relaksasi dengan cara ngatur napas. Telu, latih artikulasimu pas ngomong, ben engkok gak belibet pas nyampaino materi. Papat, latih gestur tubuh ben penonton iku isok tertarik ambek materi sing lagi mbok sampaino. Terakhir, latihan luwe sering pas lagi dewean utowo nang ngarepe koncomu.


Wingi pas aku ngopi ambek bocah-bocah nang warung pinggire kampus, aku sampek isin polahe moro-moro nang pinggirku iku ono wong sing aku dewe ora kenal iku klambine plek-ketiplek ambek aku. Nah pas lunggoh nang bocah-bocah langsung diguyu soale mirip klambine ambek bocah wedok sing nang pinggire bocah-bocah lunggoh. Mari ngunu aku yo diisin-isine menisan sing garai aku sampek isin. Terus bocah sing kembar klambine ambek aku, moro-moro langsung mereh, paling yo ngerti paling nag klambine podo ambek aku, akhire isen terus ngaleh. Nah iku sing garai aku isin maneh, soale bocah-bocah nag wes kadung godohi mesti ora leren-leren nag gak pegel.


Aku lagi mbuka toko online lan ndelok ana salah sawijine klambi sing apik. Klambi kuwi kaya jaket lan bahane apik tur awet. Nanging pas kuwi aku ora duwe dhuwit, dadine aku nyelengi dhuwit jajan. Saben dina, aku ngirit-irit jajan ben ora ngetokake dhuwit akeh. Aku nyatet pemasukan lan pengeluaran sing ana saben dina. Dhuwit kuwi mau tak kumpulake ning celengan lan rekening amarga luwih aman. Pas dhuwite wes kekumpul, aku langsung tuku klambi nganggo dhuwit kuwi. Nanging isih ana dhuwit sisa lan ora tak belanjakake lan tak nggo jaga-jaga. Aku ngerasakake manfaate nyelengi iki lan aku ngerasa seneng banget amarga duwe pengalaman nyelengi iki.


Serangan panik kuwi bisa ana ning kabeh wong amarga toleransi lan kepekaane wong uga bedha-bedha. Wong sing sensitif cenderung bisa cepet kena serangan panik lan bisa ngalami babagan sing ora enak. Kanggo wong sing gampang panik, pancen iki ora nyenengake amarga bisa marai stres lan lara ning awak. Amarga kuwi, evaluasi marang kepribadian iki uga penting. Carane yaiku luwih ngenali apa sing disenengi lan uga ora disenengi karo nemokake cara kanggo nenangake awak. Kamangka, awak dhewe kudu ngerti babagan mental lan kudu ngerti cara ngendalikake awak. Banjur yen wes paham carane, ayo dadi wong sing luwih pangerten marang awake dhewe.


Yen awak dhewe lagi dhewekan neng jobo, opo meneh neng panggon sing kanggo awak dhewe kui asing, awak dhewe sok-sok ngeoros wedi. Awak dhewe ora iso jajal hal-hal sing anyar mergo, awak dhewe ngebayangke ono wong sing bakal nyilakani utowo ngelecehke awak dhewe. Nanging kui mung neng pikirane awak dhewe. Awak dhewe kudu perocoyo yen luwih okeh wong apik timbangane wong sing jahat neng donyo iki. Dadi awak dhewe tetep wae ngelakoke opo sing awak dhewe pengeni lan menyang neng panggon sing gawe awak dhewe penasaran. Yen awak dhewe menangi rasa wedine dhewe terus, awak dhewe ora entuk akeh pengalaman.


Prank saiki pancen dadi jenis video sing disenengi karo akeh wong. Buktine seko jumlah video lan jumlah sing nonton neng sosial media. Nanging, kegiatan prank koyo ngono kui mung nguntungke sing gawe konten. Dheweke iso entuk duwit seko ngunggah video kui neng Youtube. Video iki luwih akeh eleke timbangane apike. Konten-konten prank koyo ngeneki kerep ditonton karo cah cilik. Wong pas isih cilik kui kudune awak dhewe ajari ilmu pengetahuan utowo keterampilan sing ono manfaate. Yen cah cilik iki malah luwih kepengen gawe wong kaget timabange gawe wong tuwo bangga kui mengko bakal repot. Wis sak yogyane, awak dhewe ora gawe konten prank-prank koyo ngene iki meneh.


Ning Indonesia, pendidikan seksual iki dadi salah siji materi sing kurang pantes disampekake ning lembaga pendidikan kaya sekolah lan kampus, padahal pendidikan seksual iki sifate uga apik kanggo nyegah wong sing meteng nanging ora direncanakake. Wong tuwa uga kudu mulai kebuka pikirane ben bisa ndidik babagan seksual nang anak lan ngindarake saka marabahaya jaman saiki sing nyerang psikis lan mental anak. Akeh wong kang meteng nanging ora direncana amarga pendidikan seksual sing kurang apik lan kurang lengkap, wiwit perkara biologis kanti kontrasepsi. Kamangka kuwi, ayo dadi generasi sing kebuka pikirane lan uga bisa nerima pendidikan seksual iki dadi bagian saka urip ning masyarakat.


Pengalaman sing paling sedih kanggo aku kui pas kudu pindah seko Bogor neng Yogyakarta. Aku wedi banget ora entok kehidupan sing podo koyo neng Bogor. Neng kota sing arep sak ben dino udan kui, aku duwe konco cerak banget. Aldi karo Rian. Awak dhewe kui cerak banget tekan awak dhewe duwe cita-cita bareng, dadi sak tim neng balapan F1. Pas sedino sak durunge aku mangkat neng Yogyakarta, aku ngamuk-ngamuk. Nangis, bengok-bengok ora cetho koyo wong kelebonan. Sangking ngamuke, aku tekan berantake kamar turu. Sperei tak buka-buka. Bantal karo guling tak lempar-lempar. Tekan kasur tak walike. Ketoke pas kui, aku pengen nunjuke koyo opo aku ora gelem pindah omah.


Sapa kang wis tau ngalami kegiyatan kaya ospek banjur dikon golek piranti kang aneh-aneh? Contone: minuman po cari keringat, snack pembohong, buah yang sopan, lan liya-liyane. Iki critaku pas ospek biyen, wektu kuwi tugas kanggo dina senin dikon gawa rafia werna ungu. Dina minggune aku lan kanca-kancaku kangsenan gawe properti topeng kang digawa dina senin uga. Anggone rampung watawis tabuh 6.30 bengi. Ing dalan bali aku lagek kelingan yen durung tuku rafia werna ungu. Aku banjur mandheg ana toko, bakule muni ora ana. Dakteruske lakuku, mandheg ana toko liyane, wangsulane padha, ora ana. Dakterusake nganti toko cedhak omahku, wis meh pitung toko tak takoni, nanging kabeh ora duwe rafia ungu. Aku tekan omah wis meh jam sanga bengi. Aku bingung, yen arep nerusake golek, toko-toko ya wis dha tutup. Akhire, sesuk isuk jam 4, aku budhal pasar marani wong bakul kerdus, aku takon apa ana rafia ungu, dheweke mangsuli duwe, ning regane rada larang. Tanpa nganggo mikir langsung daktuku. Aku seneng banget, akhire oleh piranti kuwi sawise wingi mubeng-mubeng ora oleh. Mula yen ana tugas kang wus diparingake suwe nek bisa enggal dijangkepi, mengko mundhak kaya aku, bingung ing tembene.


Aku iku bingung. Opo’o menungso iku mesti ngguyu ben krungu suara entut. Bah iku mergo ndelok acara komedi sing pemaine ngentut, utowo wong nang sekitare sing ngentut, ujung ujunge pasti diguyu. Wong-wong iku sadar gak seh, nek de’e iku yo menungso dan pasti tau ngentut sisan. Opo’o nek onok uwong ngentut iku ngguyune sampe kemekelen nemen. Kan koyok ngono iku marakno wong sing diguyu maleh isin karepe dewe. Nek wes ngono, wong sing diguyu mau pasti maleh ngempet ngentut dan iku gak apik gawe kesehatane dewe. Dadi gawe awakmu sing krungu onok wong sing ngentut, bersikap o biasa ae, gak usah diguyu, wong iku normal kok.


Aku duwe kanca saka fakultas peternakan sing saban sore senengane ngopeni sapi ning gedung fakultas kanggo praktik lan uga njupuk data. Kancaku iki wedhok nanging ya gelem ngelakoni gawean kasar kaya ngarit ning lapangan kampus, ngeresiki kandang, lan uga nggiring kewan ternak menyang kandang senajan awake kuru lan cilik. Wayah KKN, aku dadi sak tim karo bocah iki. Saban rapat sore, dekne mesti mlayu-mlayu saka fakultas banjur melu rapat. Banjur kancaku ana sing ngomong terang-terangan yen awake mambu sapi. Kancaku iki ora nesu malah ngguyu kisinan, banjur sesuke dekne yen arep rapat KKN sore, nggawa klambi ganti lan nganggo parfum.


Latihan bela diri iki salah siji cara sing apik ben bisa ngontrol emosi, utamane kanggo bocah cilik sing mulai umur sekolah amarga kadhang omongan kanca kuwi ora bisa dikendalikake, apa maneh sing ning umur SD lan SMP. Latihan bela diri iki bisa ngindarake saka tantrum sing ana bocah cilik kuwi.  Latihan bela diri iki uga dudu  kanggo dadi jagoan, nanging uga dadi salah siji olah raga sing nyehatake awak lan ngelatih percaya diri kanggo bocah sing saka cilik mungkin ana kekurangan ning postur kaya kelebihan bobot, kurang dhuwur, utawa sing pengen mbentuk awak. Kamangka, ayo ajak adhine awak dhewe melu bela diri kanggo ngelatih kesabaran lan mental.


Nyiyapake ujian iki uga marai stres lan bisa marai lali mangan, istirahat, lan seneng-seneng. Emosi iki biyasane ketahan lan bisa dadi masalah gedhe uga bisa marai ujian ora lancar. Kamangka ujian iki dadi babagan sing serius amarga kudu diperhatekake. Amarga kuwi, sak durunge ujian usahakake ora sinau dadakan lan kudu disiyapake temenanan. Persiyapan iki ora mung fisik, nanging uga mental lan kemampuan. Piranti ujian kaya alat tulis lan komputer uga disiapake. Pas sinau, perlu ana wektu kanggo ambegan ben ora mumet lan ora stres. Kudu ana wektu kanggo mlaku-mlaku. Persiapan sing mateng iki bisa dadi salah siji cara kanggo ngurangi emosi sing ora stabil.


Gawe awakmu sing wes tau sinau bela diri, selamat rek awakmu wes nduwe siji senjata gawe ngelindungi diri. Nang jaman sing tambah akeh kejahatan, awak dewe kudu memperkuat pertahanan diri. Nguasai bela diri iku dadi salah siji senjata paling ampuh gawe mertahano awak dewe teko kejahatan. Nek awakmu isok bela diri, awakmu isok luwe tenang gawe lungo nang ndi ae. Soale nek misal onok sing nyerang, awakmu isok nyerang balik. Utowo onok sing netuti, awakmu isok nyerang disikan ben wong iku wedi ambek awakmu disikan. Dadi gawe awakmu sing sek pingin nguasai bela diri, mulai teko saiki. Gak onok kata terlambat gawe sinau hal-hal sing positif.


Bapak lan Ibuku saiki lagi padha nangis amarga bar ditelpon lek menang undian umroh ana ing bank. Bapak lan Ibuk pancen wingi ngomong lan njaluk dunga supaya bisa menang undian umroh ana ing bank. Raine Bapak abang banget, luhne ora bisa mandeg, mripate kaca-kaca saking seneng bakal umroh gratis. Ibu uga padha persis kaya Bapak. Mripate wis sembab amarga kakehan nangis, swarane bindeng, lan tangane isih gemeteran. Aku uga seneng banget nganti tanganku melu gemeteran. Nanging aku tetep mastikna ning bank iku apa undian iki tenanan. Aku nelpon bank sing ngandani Bapak lan Ibuku maeng, lan pancen tenanan babagan undian umroh iki.


Mergo tau dikhianati, wong kui iso dadi trauma lan ora gelem percoyo karo wong liya meneh. Mungkin, ora pas yen aku ngomong ora gelem percoyo karo kabeh wong, luwih tepate wong kui dadi milih-milih yen arep percoyo karo wong. Dheweke ora bakal ngomong sing opo sing iso dadi wadi kanggo dheweke neng wong sing durung kenal cerak. Sing paling parah kui, yen wonge dadi ora gelum jaluk tulung. Padahal, neng urip iki, awak dhewe butuh bantuan saking wong liya. Awak dhewe kui duwe kemampuan nanging ono watese. Yen awak dhewe ora gelem jaluk tulung karo wong, padalah awak dhewe sebenere butuh, awak dhewe dadi rugi dhewe.


Akeh wong sing ora nggatekake yen tandha gegar otak yaiku mual lan muntah. Kurange pengetahuan kedaruratan iki marai wong milkir yen sajane muntah bar kecelakaan utawa benturan iki disebabake saka syok. Nanging muntah iki bisa dadi tandha kerusakan otak lan bisa marai penyakit saraf lan otak sing permanen. Wong sing ora ngerti iki bakal ngewenehi ombenan sing anget, nanging sing kudune bener yaiku nggawa langsung menyang rumah sakit lan ngelakoni pengecekan, apa maneh yen muntahe parah kanthi ngetokake banyu. Amarga kuwi, wong awam sing ora ngerti kepiye tandhane gangguan fisik pas kecelakaan iki luwih becik nggolek pitulungan wae tinimbang salah.


Dhemit kuwi salah siji barang gaib sing diwedeni karo wong. Nanging karo para pendaki gunung, wedi marang dhemit iki bisa diolah dadi pikiran sing luwih positif kanggo jaga-jaga kaya anane kewan liar utawa tanduran-tanduran sing ceblok. Kewan kuwi uga macem-macem, yaiku musang, kethek, ula lan sapanunggale. Kamangka, melu pendakian ning gunung utawa dolan ning alam kuwi bisa dadi salah siji cara kanggo terapi ngurasi rasa wedi marang dedhemit amarga ning alam, awak dhewe diajari kanggo ngormati kabeh jenis penghuni kaya kewan uga barang gaib nanging kudu tetep mikir positif. Kamangka, ayo melu munggah gunung ben dadi wong sing luwih wani.


Ngurus BPJS iki angel-angel gampang amarga kadhang ana petugas sing kurang paham. Ngurus BPJS iki dadi masalah sing kadang ditemokake amarga kurang informasi lan kurang sosialisasi saka pusat. Yen kurang informasi, iki bisa dadi ngerugikake pelanggan lan bisa marai peserta BPJS iki kurang puas lan kurang bisa nerima layanan kerja uga bisa dadi emosi. Kamangka, awak dhewe kudu bisa nggolek informasi dhisik. Kaping pisan yaiku nggolek informasi saka internet dhisik. Kaping pindho catet apa wae sing perlu kaya nomor lan uga tingkatan BPJS. Kaping telu, aja nganti informasi iki kelewat amarga bisa ngaruh kanggo identitas lan proses pencairan. Yen bisa, awak dhewe sing golek info dhisik.


Ibu paling ora seneng ambu rokok amarga jare ibuku, ambu wokok kuwi tingkatan paling dhuwur lan angel diilangi yen wayah umbah-umbah lan bisa marai wong mual. Sawijining dina, bapakku bali saka pos ronda bar oleh piket jaga pos kamling. Banjur ibu sing isih nonton TV ngambu klambine bapak ambu rokok klobot, yaiku rokok sing dibungkus nganggo kulite jagung. Banjur Bapak bingung amarga ibu nesu-nesu, dikira bapak iki melu ngerokok, padahal bapakku dudu perokok. Jebul klambine bapak iki kena ambu rokok saka bapak-bapak sing lagi jaga pos ronda. Amarga kisinan, banjur bapak njupuk klambi lan adus ben ngilangi ambu rokok kuwi.


Misale awake dhewe duwe sedulur, kakang utowo adi. Awak dhewe sok ngeroso perlakuan orang tuwane dhewe kui bedo neng anak-anake. Ketoke salah siji anake luwih disayang ketimbang sing sijine. Awak dhewe ngeroso kui ora adil lan dadi mangkel neng dulur utowo wong tuwane awak dhewe. Nanging wong tuwa duwe anak emas kui wajar. Wong tuwo kui uga menungso sing duweni kencenderungan marang suatu pilihan. Tapi awak dhewe ora entuk lali yen wong tuwa kui ora mungkin benci karo anak-anake. Awak dhewe kudu yakin wong tuwa kui selalu usaha ben iso adil karo anak-anak. Dheweke ora kepengen anake ono sing ngeroso diasingke utowo dadi koyo anak sambung.


Adiku wedi banget karo duren. Itungane koyoke dudu fobia, nanging dheweke kui wedi banget yen wis delok duren. Dheweke ngeroso keri yen delok ri neng buah duren. Adiku uga ora seneng karo ambune duren. Tau, aku sak keluarga nyambangi neng dulur sing adoh neng Jawa Tengah. Panggone kui terkenal karo salah siji kebun duren sing paling ombo neng propinsi kui. Pas kui, ngepasi banget karo mongso panene. Dadine, awak dhewe disuguhi duren. Adiku seng ora seneng, langsung mlayu mlebu mobil. Dheweke watuk-watuk. Untunge, dheweke ora tekan mukok. Koyoke sifate eyangku nurun neng adiku. Eyangku uga ngindari yen ono wong dodolan duren. Eyangku kui tau semaput mung mergo ngambu buah kui.


Hadiah iku biasane ditujukno gawe koncone awak dewe ben onok momen spesial tertentu, contohe koyok nek pas ulang tahun. Awak dewe pasti pingin banget ngekeki hadiah sing berharga gawe koncone awak dewe. Onok tips gawe milih kado sing tepak. Siji, pilih kado sing dadi wishlist e. Kadang ngono onok arek sing ngomong lagi pingin iki, lagi pingin iku. Nah nek onok koncomu sing ngomong koyok ngono, cateten jeneng barang iku gawe engkok mbok kekno pas ulang tahun. Loro, kekno kado sing pasti bakal dinggo dan gak bakal mubazir. Contohe koyok mie instan, pasti iku bakal dipangan karo koncomu. Terakhir, sing paling penting, sesuaino karo budgetmu. Ojok sampe mergo awakmu ngekeki kado gawe koncomu, awakmu sampe gak isok mangan.


Kerja wing pirang-pirang taun nanging ujug-ujug penggawean dipek wong liya pancen nyebahi banget. Manungsa wis pasti ngamuk lan muring-muring amarga ngerasa ora nduweni salah nanging kok malah penggaweane dipek wong liya. Senajan dudu salahe kene, nanging kene kudu crosscheck ning bos supaya ora ana salah paham lan supaya swasana ning kantor dadi penak. Ngono iku kadang ana wong njero sing akhire bisa nggawe kene geser saka penggaweane kene. Pancen ora bisa dipungkiri yen kedadean kaya ngono nyata anane. Mula yen nemu utawa ngalami kedadean sing kaya ngono ora perlu isin kanggo nakok ning bos supaya kabeh jelas lan ora ana salah paham.


Wong sing nodong senjata neng awak dhewe wong sing sebenere wedi. Misale awak dhewe ditodong tenanan, ora mungkin awak dhewe ora ngeroso wedi. Ono lading nempel neng gulune awak dhewe. Jarake dhewe karo kematian kui mung sak irisan. Nanging sing sebenere wedi kui, wong sing nodong kui sing wedi. Yen awak dhewe deloke tampange dhewe sing keweden, dheweke ngeroso wani. Makin ketok wedine rupane dhewe, makin ngeroso kendel wong kui. Nanging, jajal awak dhewe ora nunjuke rasa wedi kui lan terus kalem. Dheweke mungkin ora sewani sakdurunge. Malah iso, wae gentenan wong sing nodong kui sing ngeroso wedi. Sing kemeringet iso dadi malah dheweke dudu awak dhewe.


Malam Penganugrahan Piala Citra sing diadake karo Festival Film Indonesia, dadi acara taunan sing paling dienteni karo wong-wong ning industri film Indonesia. Neng kono ora mung pelakon wae sing dikei penghargaan, nanging uga wong sing ono nek walik layar, koyo sutradara, penata musik, penata busana, tekan perias. Ono perbedaan sesorah sing diucapke karo wong sing dadi aktor utowo aktris lan wong-wong sing kerjo dibalik layar. Perbedaan kui mungkin ono mergo gaweane sak ben dinone. Wong sing dadi aktor kui iso ngomong luwih lancar. Dee ngerti opo sing arep diomongke. Senadyan, wong-wong sing biasa kerjo neng walik layar kui ngomonge rodo belibet.


Tahun iki aku oleh undangan teko koncoku sing ngerayakno pernikahane nag kota magetan. Aku asline senenge pol ambek kepingin teko nag dino bahagiae koncoku iku, soale sing garai aku seneng ora mok dinoe nikahane tok, tapi delok perjuangane ikuloh sing garai aku sampek terharu megilan. Mangkane pas aku oleh undangan aku senenge pol. Terus janji ambek bocahe nag bakal mrono pas dino iku. Akhire nag dino sing ono nang undangan iku, aku karo konco-konco sing diundangi teko nang acara iku masio adoh teko jogja nang magetan. Tapi sing garai seru yoiku perjalanane mrono maeng. Nang perjalan ono pemandangan sing apike megilan ambek ora ono bandingane karo liyane soale awak dewek lewat gunung lawu terus iso delok pemandangan sing luar biasa.


Ngentut iku asline wes dadi perkoro sing dianggep lumrah utowo biasa kanggo wong sing ono nang dunyo iki, mergo nag ora iso ngentut mesti marakno perkoro sing dadekno wong sing ngalami iku maeng dadi ngetokno bondo akeh soale mesti marakno wonge loro mergo ora iso ngentut. Nah sing marakno wong sing ngentut iku maeng isin asline yo ora entute, tapi perkoro sing barengi ngentut iku maeng contone koyok ngentut sing unine banget megilan sampek wong-wong sing nang pinggire maeng keringgi polahe saking bangete. Nah nag model koyok ngunuku sing biasane dadekno wong sing ngentut mesti isin mergo entut iku maeng. Dadi, asline yo ora mok ngentut tok terus maleh isin.


Penggemar sing fanatik kui mesthi bakal seneng banget pas ketemu idolane. Sebenere, kabeh wong bakal ngeroso ora nyongko yen iso ketemu karo wong sing diidolake. Nanging, fan fanatik iki bedo karo penggemar sing biasa. Penggemar fanatik kui cepet ngerti informasi paling anyar seko idalane. Dee ora pengen ketinggalan lan pengen dadi sing paling awal ngerti. Fan sing koyo ngono kerep dianggep berlebihan. Soale, dee kepengen dadi mirip banget karo idalone, seko carane macak tekan klambi sing dienggo. Malah ono sing bela-belani, oprasi plastik ben iso pek-ketiplek rupane. Fan fanatik uga kepengen sing terbaik kanggo idolane sendyan idolane kui ora cocok karo pikirane. Nanging, idolane kui dipekso penggemare sing fanatik ben dituruti.


Awakmu tau gak lagi diancem ambek uwong padahal awakmu gak tau nggolek perkoro nang wong liyo? Nek wes ngono, awakmu ojok wedi dan nyerah ngono ae. Awakmu nek gelem menang, kudu luwe tatak dan nek isok sudokno sikap arogansimu sisan. Sak isokne awakmu kudu isok mendominasi uwong sing lagi ngancem awakmu. Sudokno nek awakmu sek nduwe kuasa atas pelaku iku mau. Misal, wong iku ngancem bakal bakar omahmu nek awakmu gak ngekeki duit. Awakmu isok ngomong nek awakmu kerabat e polisi nang daerah iku dan awakmu isok ae langsung nelpon polisi iku detik iki pisan. Pokoke nek lagi diancem, awakmu kudu tatak ben pelaku iku isok balik wedi nang awakmu.


Kadangan, awak dewe tau nemoni uwong sing ngeremehno fobiane wong liyo. Kadang ngono ngomonge, “Halah, mek ngono tok ae lho, lapo atek wedi”. Sing koyok ngono iku marakno penderita bakal mendem rasa wedine iku ben gak dienyek maneh ambek wong liyo. Padahal, fobia iku salah siji gangguan psikologis sing butuh penanganan khusus dan gak oleh dijarno ngono ae. Fobia sing gak ditangani dengan tepak bakal ngaruh rutinitase penderita iku mau. Efek sampinge iku mulai teko isolasi sosial, gangguan suasana ati, penyalahgunaan obat-obatan utowo alkohol, sampe isok berujung bunuh diri mergo wes gak tahan ngalami fobia iku mau. Dadi nek misal awakmu nduwe fobia, utowo onok koncomu sing nduwe fobia, cepetan nang psikiater cek isok ditulungi dan isok waras.